Videorekordér

Videorekordér (iné názvy: magnetoskop, videomagnetofón, videomagnetoskop, video) je prístroj, ktorý slúži na záznam televízneho vysielania alebo na vytváranie kópií iného už spracovaného videosignálu na magnetickú pásku vo forme videokazety. Odlišuje sa od kamier a videokamier, ktoré slúžia na prvotný záznam videosignálu okolitého sveta. Videosignál sa na magnetickú pásku zaznamenáva podobne ako audiosignál na audiokazetu.

Videorekordéry je možné rozdeliť na analógové (formáty VHS, S-VHS, Betamax) a digitálne (napr. D-VHS). V súčasnosti sú videorekordéry na ústupe a nahrádzajú ich zariadenia s digitálnym spôsobom záznamu obrazu DVD rekordéry, harddiskové rekordéry, záznam na pamäťovú kartu a pod.
V súčasnosti sa kazety prepisujú na DVD, teda digitalizujú.

Video